Αποτελεσματικότητα της υποστήριξης θρέψης σε ασθενείς με ΧΝΝ υπό αιμοκάθαρση: Συστηματική Ανασκόπηση
Creators: name: Γιαννακόπουλος, Ιωάννης Μιχαήλ
Publisher: name: Aristotle University of Thessaloniki
Year: 2024
Subjects: χρόνια νεφρική νόσος
αιμοκάθαρση
διατροφική υποστήριξη
chronic kidney disease
hemodialysis
nutritional support

description: Η Χρόνια Νεφρική Νόσος (ΧΝΝ) είναι ένα σημαντικό πρόβλημα δημόσιας υγείας που επηρεάζει εκατομμύρια ανθρώπους παγκοσμίως. Πρόκειται για μια προοδευτική και μη αναστρέψιμη επιδείνωση της νεφρικής λειτουργίας με την πάροδο του χρόνου. Η αιμοκάθαρση είναι η πιο κοινή θεραπευτική επιλογή για ασθενείς με ΧΝΝ. Η διατροφική υποστήριξη είναι ζωτικής σημασίας για τη διαχείριση της χρόνιας νεφρικής νόσου, ιδιαίτερα για ασθενείς που χρειάζονται αιμοκάθαρση. Η ΧΝΝ και η αιμοκάθαρση μπορούν να επηρεάσουν σημαντικά τη διατροφική κατάσταση του ασθενούς, ο οποίος διατρέχει κίνδυνο δυσθρεψίας λόγω ενός συνδυασμού παραγόντων, όπως η μειωμένη όρεξη και οι διατροφικοί περιορισμοί, που δυσχεραίνουν την κάλυψη των διατροφικών του αναγκών. Η επαρκής διατροφική υποστήριξη μπορεί να βοηθήσει στη βελτίωση της συνολικής υγείας και της ποιότητας ζωής του ασθενούς, ενώ παράλληλα μειώνει τον κίνδυνο νοσηρότητας και θνησιμότητας. Η παρούσα εργασία στοχεύει στην ανασκόπηση της αποτελεσματικότητας της διατροφικής υποστήριξης σε ασθενείς με ΧΝΝ που υποβάλλονται σε αιμοκάθαρση. Διεξήχθη συστηματική ανασκόπηση, ακολουθώντας τα βήματα του PRISMA 2020, ως κατευθυντήρια γραμμή για τη διεξαγωγή και την αναφορά συστηματικής ανασκόπησης, σχετικά με την αποτελεσματικότητα της διατροφικής υποστήριξης/παρέμβασης σε ασθενείς με ΧΝΝ που υποβάλλονται σε αιμοκάθαρση. Καθορίστηκαν συγκεκριμένα κριτήρια για την επιλογή και απόρριψη ερευνών και έγινε αξιολόγηση της ποιότητάς τους μέσω της χρήσης των εργαλείων των Cochrane Collaboration’s Risk of bias tool και της Newcastle-Ottawa Scale. Αναδείχθηκαν τα οφέλη της διατροφικής υποστήριξης στη βελτίωση της διατροφικής κατάστασης των ασθενών, στη μείωση του κινδύνου δυσθρεψίας και στη βελτίωση της συνολικής υγείας και ποιότητας ζωής τους. Εξετάσθηκαν μορφές διατροφικής υποστήριξης, συμπεριλαμβανομένων διαιτητικών παρεμβάσεων, από του στόματος συμπληρωμάτων διατροφής, παρεντερικής διατροφής και αξιολογήθηκε θετικά η αποτελεσματικότητα αυτών των παρεμβάσεων στη βελτίωση της διατροφικής κατάστασης των ασθενών με ΧΝΝ σε αιμοκάθαρση. Η διατροφική υποστήριξη μπορεί να βελτιώσει σημαντικά τη διατροφική κατάσταση και τα κλινικά αποτελέσματα των ασθενών με ΧΝΝ που υποβάλλονται σε αιμοκάθαρση. Ωστόσο, απαιτείται περαιτέρω έρευνα για να καθιερωθεί η βέλτιστη προσέγγιση στη διατροφική διαχείριση σε ασθενείς με χρόνια νεφρική νόσο.
description: Chronic kidney disease (CKD) is a major public health issue affecting millions of people worldwide. It is a progressive and irreversible deterioration of kidney function over time. Hemodialysis is the most common treatment option for patients with CKD. Nutritional support is vital in the management of chronic kidney disease, particularly for patients requiring dialysis. CKD and hemodialysis can significantly affect the nutritional status of the patient, who is at risk of malnutrition due to a combination of factors, such as reduced appetite and dietary restrictions that make it difficult to meet their nutritional needs. Adequate nutritional support can help improve a patient's overall health and quality of life while reducing the risk of morbidity and mortality. This paper aims to review the effectiveness of nutritional support in CKD patients undergoing hemodialysis. A systematic review was conducted following the PRISMA 2020 guidelines for the conduct and reporting of systematic reviews, focusing on the effectiveness of nutritional support/intervention in patients with CKD on hemodialysis. Specific criteria were established for the selection and exclusion of studies, and their quality was assessed based on the Cochrane Collaboration's Risk of Bias tool and the Newcastle-Ottawa Scale. The benefits of nutritional support in improving the nutritional status of patients, reducing the risk of malnutrition and improving their overall health and quality of life were demonstrated. Forms of nutritional support, including dietary interventions, oral nutritional supplements, and parenteral nutrition, were examined and the effectiveness of these interventions in improving the nutritional status of CKD patients on hemodialysis was positively evaluated. Nutritional support can significantly improve the nutritional status and clinical outcomes of CKD patients undergoing hemodialysis. However, further research is needed to establish the optimal approach to nutritional management in patients with chronic kidney disease.